महाविद्यालय की प्राचार्य डॉ. रेखा पाण्डेय ने अपने स्वागत उद्बोधन में महाविद्यालय की स्वर्णिम यात्रा का जिक्र करते हुए संस्था की विभिन्न जरूरतों और समस्याओं की ओर मंत्री द्वय का ध्यान आकर्षित किया। छात्रसंघ अध्यक्ष कुमारी स्वाति साहू ने महाविद्यालय की विभिन्न समस्याओं पर अपनी बात रखी। समारोह में महाविद्यालय की छात्रा कुमारी प्रियंका बिस्सा को वर्ष 2016-17 में छत्तीसगढ़ राज्य स्तरीय राष्ट्रीय सेवा योजना के श्रेष्ठ स्वयं सेवक घोषित किए जाने पर प्रशस्ति पत्र देकर सम्मानित किया गया। मंत्री द्वय ने महाविद्यालय के प्राणी शास्त्र विभाग के प्राध्यापक अजीत हुण्डैत की पुस्तक का विमोचन भी किया। कार्यक्रम का संचालन रूसा प्रभारी डॉ. उषाकिरण अग्रवाल ने और धन्यवाद ज्ञापन डॉ. सविता मिश्रा ने किया। इस अवसर पर महाविद्यालय जनभागीदारी समिति की अध्यक्ष राजकुमारी व्यास, शासकीय जे.आर. दानी कन्या विद्यालय सेवा समिति के अध्यक्ष वर्धमान सुराना सहित अन्य जनप्रतिनिधि एवं महाविद्यालय परिवार के सदस्य और छात्राएं उपस्थित थीं।